text: Fleste opkald til 112 en fejl
  26 februar 2010 kl. 17.53
  76 procent af opkaldene til politiets alarmcentraler på 112 er fejlopkald, skønner politiet.
  Syd- og Sønderjyllands Politi har 78 procent fejlopkald.
  Forklaringen på de mange fejlopkald er mange. For eksempel kan det give fejlopkald, at man på en mobiltelefon skal bruge tallene 1 1 2 for at aflytte telefonsvareren.
  Mange er heller ikke klar over, at opkald til 112 kun skal bruges i tilfælde af brand og ulykke.
  For eksempel ringede en 80-årig til alarmcentralen, fordi en sygeplejerske havde taget cigaretterne fra ham på sygehuset.
  